Problemformulering

Text based RPG er som sagt en spilgenre som var yderst populær i 80’erne. Målet med dette projekt er at genoplive spil genren Text based RPG, ved at udvikle et spil som kombinerer den klassiske spilgenre med ny teknologi. Problemet med tidligere Text based RPG spil, er at der har været begrænset mobilitet i forhold til at gemme og hente spillet på forskellige enheder. I forbindelse med denne problemstilling kan det være svært for brugeren at skabe sig et overblik over sine fremskridt i spillet efter en potentiel pause herfra. Hvad angår sikkerhed er det heller ikke noget der traditionelt har været fokus på i forbindelse med genren. På baggrund af disse udfordringer ved Text based RPG spil, vil dette projekt undersøge følgende problemstilling:

*Er det muligt at genoplive den klassiske spilgenre Text-based RPG, igennem tilføjelse af moderne teknologier såsom cloudsaving, således at genren bliver attraktiv for den nye generation af spillere samtidigt med at den klassiske spiloplevelse fastholdes?*